بنتي العزيزة
انتي إنسانة رائعة وأنا وماما بنحبك جداً. مش هيفضل كتير وهتخلصي المدرسة وتبدأي طريقك في الحياة. ممكن أديكي كام نصيحة؟ دي حاجات لازم ما تعمليهاش أبداً.
1. ما تزعليش من شكلك أبداً.
احنا شايفين إنك حلوة. من فضلك كوني سعيدة بنفسك وبجسمك. كلي كويس، مارسي الرياضة وخلي صحتك حلوة. في بنات كتير بتزعل عشان بتحاول تخس أو توصل للشكل المثالي. انتي حلوة كده.
2. ما تصرفيش فلوس أكتر من دخلك.
ما تصرفيش فلوس أكتر من دخلك ووفري شوية كل شهر. ما تستلفيش فلوس من حد لو ممكن.
3. ما تقلليش من نفسك أبداً.
انتي قادرة تعملي حاجات عظيمة فآمني بنفسك. لما الأمور تمشي وحش، ما تبطليش تؤمني بنفسك. في بنات بتزعل وبتفقد ثقتها، وبعدين كل المشاكل بتيجي ورا بعض.
4. ما تديش أقل من أحسن اللي عندك.
احنا فخورين جداً باللي نجحتي فيه لحد دلوقتي. لازم تكوني فخورة برضه. خليكي شاطرة كده. حاولي على قد ما تقدري في كل حاجة بتعمليها.
5. ما تنسيش أبداً إن والديكي بيحبوكي.
مهما يحصل في الحياة، عيلتك هتفضل عيلتك. مهما تقابلي صعوبات، تقدري تتكلمي معانا دايماً واحنا هنحاول نساعدك. احنا موجودين عشانك.
مع حبي
بابا
لما حد بيزعل وبيفقد ثقته في نفسه، _  .
محدش هيحبه مش هيقدر يكسب كويس كل المشاكل هتيجي وراه والديه مش هيؤمنوا بيه تاني